એ તો એ નક્કી જ છે કે હવે બધી જ ફ્રેંચાઇઝી રૂટની પાછળ દોટ મૂકશે. ઓસ્ટ્રેલિયા સામે રવિવારે રમાયેલી પ્રથમ વન ડેમાં રૂટે અણનમ ૯૧ રનની શાનદાર ઇનિંગ્સ રમી હતી. ઈંગ્લેન્ડની ટીમના કોચ ટ્રેવર બેલિસ ઇચ્છતા હતા કે ટેસ્ટ કેપ્ટન રૂટ IPLથી દૂર રહે અને આગામી હોમ સિરીઝ માટે ખુદને તૈયાર કરે. ૨૭ વર્ષીય રૂટના ઓસ્ટ્રેલિયામાં રમાનારી ત્રિકોણીય ટી-૨૦ શ્રેણીમાં રમવાના નિર્ણય અંગે ટ્રેવર બેલિસનું કહેવું છે કે, ”રૂટ આ શ્રેણીમાં રમીને ખુદને ટી-૨૦ ફોર્મેટમાં સાબિત કરવા માગે છે.